Ego, in Dei nomine, Richelmus et uxor mea Ledberga donamus Deo et sanctis ejus apostolis Petro et Paulo, ad locum Cluniacum, in eorum honore constructum, aliquid de rebus nostris in pago Matisconensi, in villa Sarciaco sitis, ad Morterios vocatur: scilicet campos, prata, silvas totamque meam partem quam in ipsa villa habeo, eo videlicet tenore, ut quandiu vixero tenere mihi liceat, singulisque annis censualiter in beatorum festivitate apostolorum IIII denarios persolvam. Post meum vero discessum, ad predictum revertatur locum, nemine contradicente. S. Richelmi et Ledberge, uxoris sue. S. Amalberti. S. Ingelelmi. S. Christiani. Actum Cluniaco.